_:n3bcc8602696642a0816e9194be61f9baxb0
<http://schema.org/articleBody>
"Alhaji Muhammadu Inuwa wanda shine gwamnan jihar Gombe cikin alheni da jimami yake mika sakon jaje da ta’aziyyar rasuwan malamin addinin Islama a jihar  Sheikh Adamu Chilo, wanda ya rasu a ranar Lahadin nan a garin na Gombe.\nGwamna Yahaya ya misalta rashin malamin addinin a matsayin babban rashi, kana ya misalta shi a matsayin wanda ya dauki rayuwa da sauki kana ya bayar da gudunmawarsa wajen daura al’umma kan koyarwar Allah da Annabin Tsira (SWA).\nYa ce, babban rashin ba kawai ga iyalai da almajiran malamin ne suka yi ba, a’a rashi ne ga illahirin al’umman jihar Gombe.\nGwamnan ta cikin wata kwafin sanarwar da SSA dinsa, Ismaila Uba Misilli, ya rabar wa ‘yan jarida a jihar jiya, Gwamna Inuwa ya mika sakon ta’aziyyar gwamnatin jihar da al’umman jihar Gombe ga iyalai da almajiran mamacin da addu’ar Allah ya sanya aljannah ta zama makoma a gareshi, ya kuma yi amfani da damar wajen mika ta’aziyyar rashin ga kungiyar Fityanul Islam wanda mamacin ya bayar da gudunmawarsa a matsayin jigo a tafiyar darikar Tijjaniyya da mika wa illahirin al’umar musulmai ta’aziyya da jajen rashin."
<https://hausa.leadership.ng/gwamna-inuwa-ya-nuna-alhanin-rasuwar-sheikh-adamu-chilo/>